钦定古今图书集成/明伦汇编/氏族典/第406卷 > 吕陟
## 钦定古今图书集成/明伦汇编/氏族典/第406卷 > 吕陟

按《湖广通志》：“陟，字升卿，零陵人。早登紫岩先生之门，
与南轩游。诚斋杨公为零陵丞，因督租过其里，见之。
及归，郡守问曰：‘所过知有人才否’？答曰：‘得一吕升卿
饱学之士，宜即招致乡校，领袖诸生’。”后入仕，再调常
德录事参军。南轩帅江陵，廉漕适大比，时命考试，后
屡为监司，有声。